ביל גייטס

ויליאם הנרי "ביל" גייטס השלישי (באנגלית: Willliam Henry "Bill" Gates III; נולד ב-28 באוקטובר 1955) הוא יזם, איל הון, משקיע, סופר ונדבן אמריקאי. בשנת 1975, גייטס ופול אלן ייסדו את מיקרוסופט, שהפכה לחברת התוכנה הגדולה בעולם. במהלך הקריירה שלו במיקרוסופט, גייטס מילא את תפקידי היו"ר, המנכ"ל ואדריכל התוכנה הראשי (Chief Software Architect), והיה בעל המניות הגדול ביותר עד מאי 2014. מאז 1987, גייטס נכלל ברשימת האנשים העשירים בעולם של פורבס, והיה העשיר ביותר במשך שנים רבות לסירוגין. באוקטובר 2023 הוערך הונו בכ-109 מיליארד דולר, מקום תשיעי בעולם. גייטס נולד בעיר סיאטל שבמדינת וושינגטון למשפחה אמידה פרוטסטנטית אדוקה. אביו, ויליאם גייטס האב, היה עורך דין שעסק בדיני חברות. אמו, מרי מקסוול גייטס, הייתה חברה במועצות מנהלים של חברות בנקאיות כ-First Interstate Bank(אנ') ו-Pacific Northwest Bell. כבן עשירים טיפוסי למד גייטס בבית הספר התיכון היוקרתי בעיר שם פיתח את כישורי התכנות שלו על מחשב בית-הספר, וכן במהלך לימודיו בתיכון עבד בחברת ISI כמהנדס תוכנה על קטע תוכנה בתמורה לאפשרות גישה למחשב. בשנת 1973 התקבל לאוניברסיטת הרווארד, אך גילה עניין מועט בלימודים ונשר מהם כעבור זמן לא רב. במהלך תקופת לימודיו פיתח גייטס עם חבר ילדות, פול אלן, מפרש לשפת BASIC למחשבי Altair 8800, המחשב האישי הראשון שזכה להצלחה כלשהי. הפרויקט של גייטס ואלן הושפע משפת התכנות הקלה ללמידה, BASIC, שפותחה בדארטמות' קולג' לצורכי הוראה. ב-1975 נטש גייטס סופית את לימודיו, והקים, ביחד עם אלן, את חברת התוכנה מיקרוסופט. ב-5 בינואר 1993 גייטס נישא למלינדה פרנץ', ילידת-טקסס ובאותה עת אקדמאית ומורה פרטית לתכנות מחשבים ומתמטיקה. לזוג שתי בנות ובן. הם גרים בסמוך לאגם וושינגטון במדינת וושינגטון. ב-3 במאי 2021 הודיעו בני הזוג כי הם מפרקים את קשר הנישואין ביניהם, ובאוגוסט 2021 התגרשו. מעבר לפעילותו במיקרוסופט, פרסם גייטס ספר בשם "עסקים במהירות המחשבה". גייטס הקים יחד עם אשתו את קרן ביל ומלינדה גייטס בשנת 2000, העוסקת בתרומות למוסדות חינוך ומחקר רפואי. הוא ורעייתו לשעבר, היו מגדולי הפילנתרופים בעולם. תרומותיו של גייטס, במסגרת הקרן, נאמדות בכ-42.3 מיליארד דולר. בין השאר, תרם מלגות לימוד בהיקפים ניכרים לאוכלוסיות מוחלשות וסייע לקידום המלחמה במחלות, בפרט במחלות המאיימות על העולם השלישי. הוא מקדם, יחד עם וורן באפט, את התחייבות הנתינה, קמפיין המעודד מיליארדרים לתרום את מרב הונם לצדקה. בינואר 2000 פרש גייטס מתפקיד מנכ"ל מיקרוסופט, והוחלף על ידי סטיב באלמר. ב-2004 הוא נבחר לאיש השנה של המגזין טיים ול"גורו המושלם מספר 2" של ה"Financial Times" (במקום הראשון דורג פיטר דרוקר ובמקום השלישי ג'ק וולש). ב-15 ביוני 2006 הודיע על התחלת תהליך פרישתו מתפקיד יושב ראש החברה, כדי להתמקד בפילנתרופיה. ב-30 ביולי 2018 עברו סמכויותיו במלואן למחליפו בתפקיד, ריי אוזי, בעוד גייטס נשאר חבר הנהלה. בדצמבר 2018 הוענק לביל גייטס "פרס איינשטיין" מטעם האוניברסיטה העברית בירושלים. ב-4 בפברואר 2014 הודיע גייטס כי הוא פורש מתפקידו כיושב ראש מועצת המנהלים של מיקרוסופט. במרץ 2020 דווח כי גייטס יפרוש גם מחברות בדירקטוריון החברה. ב-2016 החליט נשיא ארצות הברית ברק אובמה להעניק לו ולרעייתו את מדליית החירות הנשיאותית, עיטור הכבוד הגבוה במדינה. ב-2007 הקים גייטס קרן הון סיכון חדשה בשם Global Village, ביחד עם מארק צוקרברג, מייסד פייסבוק, אריק שמידט, יו"ר גוגל ועוד, במטרה להשקיע בחברות סטארט-אפ צעירות. במרץ 2014 נשא הרצאה בוועידת TED על הצורך בהיערכות עולמית מול מגפה אפשרית. באוקטובר 2019 ערך גייטס כנס בשם Event 201 ובו דימה תרחיש של מגפה עולמית. חודש לאחר מכן, בנובמבר 2019, פרצה מגפת וירוס הקורונה. ביל גייטס הוא שחקן ברידג' נלהב. שותפו בברידג' הוא וורן באפט. בשנת 2021 פרסם את ספרו אסון אקלימי (How to Avoid a Climate Disaster)(אנ'). איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006; עמ' 77–81 ביל גייטס, עסקים במהירות המחשבה, הוצאת משכל מלקולם גלדוול, מצוינים, הוצאת זמורה ביתן, 2009 ביל גייטס, ברשת החברתית פייסבוק ביל גייטס, ברשת החברתית אקס (טוויטר) ביל גייטס, ברשת החברתית אינסטגרם ביל גייטס, ברשת החברתית LinkedIn ביל גייטס, סרטונים בערוץ היוטיוב ביל גייטס, ברשת החברתית Goodreads ביל גייטס (1955-), דף שער בספרייה הלאומית ביל גייטס, באתר אנציקלופדיה בריטניקה (באנגלית) ביל גייטס באתר חברת מיקרוסופט אחד מאנשי המאה של המגאזין "טיים", באתר המגזין טיים טום מקניקול, בחזרה לעתיד: איפה טעה ביל גייטס?, באתר nrg‏, 28 במאי 2010 ביל גייטס, ביל גייטס: כך נחזיר את העולם לנורמליות, באתר כלכליסט, 26 באפריל 2020 גייטס: מחנון לטייקון לפילנתרופ, באתר ynet, 4 בפברואר 2014 לא מפסיק להתעשר: הונו האישי של ביל גייטס טיפס לשיא של 90 מיליארד דולר, באתר כלכליסט, 23 באוגוסט 2016 סוכנויות הידיעות, למה פרע ביל גייטס חוב מיליונים של ניגריה ליפן?, באתר TheMarker‏, 23 בינואר 2018 אליס תומסון ורייצ'ל סילבסטר, הראשון לזהות, באתר "ידיעות אחרונות", 20 במאי 2020 Mary Riddell, ‏Bill Gates: He eats Big Macs for lunch and schedules every minute of his day - meet the man worth $80 billion, The Telegraph, 21 October 2016 Bill Gates tops US wealth list 15 years continuously William 'Bill' Gates - Forbes Profile ג'ף בזוס עקף את ביל גייטס ונהפך לאיש העשיר בעולם, באתר הארץ, 27 ביולי 2017 Lesinski, Jeanne M (1 בספטמבר 2008). Bill Gates: Entrepreneur and Philanthropist. Twenty First Century Books. p. 12. ISBN 9781580135702. נבדק ב-10 במרץ 2011. {{cite book}}: (עזרה) Lowe, Janet (5 בינואר 2001). Bill Gates Speaks: Insight from the World's Greatest Entrepreneur. Wiley. ISBN 9780471401698. נבדק ב-10 במרץ 2011. {{cite book}}: (עזרה) Berkowitz, Edward D (2006). Something Happened: A Political and Cultural Overview of the Seventies. Columbia University Press. p. 228. ISBN 9780231124942. נבדק ב-10 במרץ 2011. {{cite book}}: (עזרה) ביל ומלינדה גייטס מתגרשים אחרי 27 שנות נישואים: "נמשיך לעבוד ביחד", באתר ynet, 3 במאי 2021 חדשות חוץ, אחרי הגירושים: מלינדה גייטס שווה 76 מיליארד דולר, באתר כלכליסט, 3 באוגוסט 2021 גייטס חושף: אלה שני "הדברים המשוגעים" שקניתי לאחר שהפכתי למיליארדר, באתר כלכליסט, 22 בפברואר 2018 Microsoft Announces Plans for July 2008 Transition for Bill Gates פרס איינשטיין הוענק לביל גייטס באירוע חגיגי, האוניברסיטה העברית בירושלים, המחלקה לדוברות, 9 בדצמבר 2008 נדן פלדמן, סאטיה נאדלה מונה למנכ"ל מיקרוסופט; גייטס מפנה את תפקיד היו"ר, באתר TheMarker‏, 4 בפברואר 2014 שירות כלכליסט, ביל גייטס עוזב את דירקטוריון מיקרוסופט, באתר כלכליסט, 13 במרץ 2020 הודעת הבית הלבן על הזוכים במדליית החירות הנשיאותית, נובמבר 2016 מאיר אורבך, קרן הכוכבים של צוקרברג שמה את ישראל על הכוונת, באתר כלכליסט, 1 באוקטובר 2017 על הקורונה לא ידעו בדצמבר האחרון, אלא כבר במרץ 2015, בעמוד הפייסבוק של אוכלוסיית ה-5%, 6 באפריל 2020 (אורך: 8:06 דקות), עם כתוביות בעברית "Event 201, a pandemic exercise to illustrate preparedness efforts". Even 201. 24 January 2020 ביל גייטס, פרקים מהספר אסון אקלימי, באתר הארץ, 22 ביולי 2021